Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: és szociális ellátásokról szóló 1993. évi III. törvényben meghatározott szociális feladat- és hatásköröket a helyi önkormányzat
Paragraph Index: 142

19. §-a (2) bekezdése informálódási jogot biztosít a települési képviselõ számára egyrészt „önkormányzati ügyekben”, másrészt „a képviselõi munkájához szükséges” mértékben. Mint minden más adatkezelésre, a képviselõk azon kéréseire is vonatkoznak az Avtv. szabályai, amelyek személyes adatok kezelésével járnak. A képviselõ önálló feladat- és hatáskörrel nem bír, „képviselõi munkája” elsõsorban a képviselõ-testület és bizottságai döntési kompetenciájába tartozó egyes ügyek döntéseinek elõkészítésében, végrehajtásuk szervezésében és ellenõrzésében való részvételt jelenti. Az Avtv.-vel azonban csak olyan értelmezés van összhangban, amely szerint a képviselõ konkrét ügyben – az erre hatáskörrel rendelkezõ bizottság tagjaként, illetve a képviselõ-testület ülésén – a személyes adatok kezelését igénylõ eljárás részeként ismerheti meg a személyes adatokat. A vizsgált esetben így a személyes adatok továbbítása jogellenes lett volna, mivel egyik törvény sem hatalmazza fel a települési képviselõt arra, hogy egyénileg, személyes ellenõrzés lefolytatása céljából, egyedi ügyre vonatkozó adatszolgáltatást kérjen és kapjon a jegyzõ által vezetett szociális nyilvántartásból. Amennyiben a képviselõ-testület úgy dönt, hogy a képviselõ kezdeményezésére, a polgármester által átruházott szociális hatáskörben meghozott döntést felülvizsgálja, akkor az ügy iratai, illetve a felülvizsgálathoz szükséges, nyilvántartott személyes adatok a képviselõ-testületnek kizárólag e cél érdekében továbbíthatók. Ugyanez vonatkozik arra az esetre is, ha az ügyfél fellebbez, és a képviselõ-testülettõl a szociális ügyben átruházott hatáskörben meghozott polgármesteri határozat „felülvizsgálatát” kéri. A biztos álláspontja szerint kizárólag a statisztikai adatok segítségével adott polgármesteri beszámoló felel meg az Avtv. szabályainak. (1870/K/2006) Az egyik fõvárosi gyámhivatal vezetõje, egy folyamatban lévõ eljárásban, a szülõi felügyeleti jogokkal nem rendelkezõ apa irat-betekintési jogával kapcsolatban fogalmazott meg kérdéseket. A gyámhivatal kapcsolattartási ügyben döntésének meghozatalához elõzetes pszichológusi véleményt kért egy kiskorúról, aki „szorongó, félelmekkel teli az apával szemben”, a szülõi felügyeleti jogokat gyakorló anya a gyermek vizsgálati eredményei tükrében az apa tájékoztatását kifejezetten ellenezte. Az adatvédelmi biztos hasonló ügyekben kialakított állásfoglalásaiban már korábban hangsúlyozta, hogy – a szülõk gyakori „félreértése ellenére” – a gyermekvédelmi-gyámhatósági eljárásokban a fõszereplõ minden esetben egyértelmûen a gyermek, aki valamilyen okból külsõ, állami segítségre szorul. A segítségnyújtás elõfeltétele pedig, hogy az õ személyre szabott speciális helyzetét és igényeit szakértõk felmérjék és szakvéleményükben rögzítsék. A gyermekvédelmi törvény az alapelveknél kiemeli, hogy a gyermekek védelmét ellátó helyi önkormányzatok, gyámhivatalok, bíróságok, rendõrség, ügyészség, pártfogó

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes